Graeme Willy og Clive Gollings er to britiske tegneserie-entusiaster og bestevenner som reiser til USA for å delta ved den årlige San Diego Comic-Con International, og for å kjøre en tur gjennom det sørvestlige USA for å besøke steder som er viktige for UFO-historien. Når de kjører på en avsidesliggende ørken-vei om natten, etter en anspent situasjon med noen rednecks i en restaurant, ser de en bil som kjører merkelig og som deretter krasjer. Vennene stopper for å undersøke, og tilby assistanse til sjåføren, som viser seg å hete Paul. Graeme samtykker i å gi Paul skyss, til tross for at Clive er skeptisk.